Region Midtjylland

Region Midtjylland er en af Danmarks fem regioner. Regionen er en administrativ enhed med hovedansvaret sundhedsvæsenet, regional udvikling og drift af en række sociale institutioner i Midtjylland. Region Midtjylland er landets næststørste region befolkningsmæssigt med en befolkning på 1.383.261 indbyggere (2026), og landets arealmæssigt største med et areal på 13.008 km². Regionen har hovedsæde i Viborg. Regionen havde i 2010 et budget på 25,2 mia. kr. og ca. 25.000 ansatte. Statslige opgaver i Region Midtjylland blev fra 1. januar 2007 indtil 31. marts 2019 varetaget af Statsforvaltningen. Fra 1. april 2019 varetages opgaverne af Familieretshuset og Styrelsen for International Rekruttering og Integration (SIRI) samt Ankestyrelsen. Regionens styre Regionen ledes af et 41 medlemmer stort folkevalgt regionsråd. Der afholdes regionsrådsvalg samtidig med kommunalvalg. Regionernes styreform er fleksibelt forretningsudvalgsstyre, hvilket betyder at forretningsudvalget er det eneste udvalg, foruden regionsrådet, der kan træffe beslutninger og det eneste faste udvalg. Forretningsudvalget har 13 medlemmer. Regionsrådet Regionsformand Nuværende regionsrådsformand Anders G. Christensen overtog embedet i 2026. Anders Kühnau var formand for regionsrådet fra 2018 til 2025. Bent Hansen (S) var formand for regionsrådet siden 2007. Han blev genvalgt i 2009 med 72.665 personlige stemmer og igen ved regionsrådsvalget i 2013. De 41 medlemmer fordeler sig således: Mandatfordeling Regionsrådet 2026-2029 Regionsrådet 2022-2025 Regionsrådet 2018-2022 Regionens opgaver Ifølge regionsloven er regionens opgaver: Sygehusvæsenet, herunder sygehusene, psykiatrien samt sygesikringen, herunder privatpraktiserende læger og speciallæger Regional udvikling, blandt andet vedr. natur og miljø, erhverv, turisme, beskæftigelse, uddannelse og kultur samt udvikling i regionernes udkantsområder og landdistrikter. Sekretariatsbetjening af de regionale vækstfora. Jordforurening Råstofkortlægning og -planlægning Drift af en række institutioner for udsatte grupper og grupper med særlige behov på social- og specialundervisningsområdet Oprettelse af trafikselskab for regionen Regionerne har ikke kommunalfuldmagt, og må således ikke flytte penge mellem områderne. Sygehusvæsenet er regionen klart største opgave. I 2010 fordelte budgettet på 25,2 mia. kr. sig således: Sundhed 20,2 mia. kr. Psykiatri og Social 2,6 mia. kr. Regional Udvikling 0,6 mia. kr. Fælles administration 0,4 mia. kr. Anlæg 1,1 mia. kr. Renter og afdrag 0,3 mia. kr. Kommuner i regionen I Region Midtjylland er der 19 kommuner. Borgmestrene for de 19 kommuner samt regionsrådsformanden udgør tilsammen Kontaktudvalget i Region Midtjylland. Udvalget er lovpligtigt. Med 24,45% af regionens samlede befolkning eller 352.751 indbyggere (2021) er Aarhus Kommune regionens mest folkerige kommune. Ringkøbing-Skjern er arealmæssigt Danmarks største kommune med sit totale areal (land og vand) på 1.494,56 km². Regionens oprettelse Regionen er i lighed med de øvrige regioner oprettet den 1. januar 2007 i forbindelse med amternes nedlæggelse som en del af Strukturreformen. Region Midtjylland omfatter de tidligere Ringkjøbing og Århus amter (med undtagelse af en del af Mariager Kommune), samt den sydøstlige del af Viborg og de tidligere kommuner Brædstrup, Gedved, Hedensted, Horsens, Juelsminde, Nørre-Snede og Tørring-Uldum i Vejle Amt. Se også Hospitalsenheder i Region Midtjylland Strukturreformen Danmarks regioner Regionsråd Regionsrådsformand Danske Regioner - Regionernes interesseorganisation Danmarks amter (1970-2006) ISO 3166-2:DK Referencer Eksterne henvisninger Region Midtjylland – officielt websted Aftale om strukturreform Arkiveret 21. november 2005 hos Wayback Machine – hos Indenrigs- og Sundhedsministeriet